На основу члана 3. Одлуке о Општинском већу општине Гаџин Хан (Службени лист града Ниша“, бр.83/2012 и 79/2017 ) и Програма мера подршке за спровођење пољопривредне политике и политике руралног развоја општине Гаџин Хан за 2022. годину, усвојеном на седници Општинског већа општине Гаџин Хан одржаној \_\_\_\_\_\_\_.2022.године, под бројем \_\_\_\_\_\_\_\_\_\_\_\_\_\_\_\_\_,

Општинско веће општине Гаџин Хан на својој \_\_\_\_\_ (\_\_\_\_\_\_\_) седници одржаној \_\_\_\_\_\_\_.2022. године, доноси

ОДЛУКУ

О РЕГРЕСУ ЗА РЕПРОДУКТИВНИ МАТЕРИЈАЛ (ВЕШТАЧКО ОСЕМЕЊАВАЊЕ)

НА ТЕРИТОРИЈИ ОПШТИНЕ ГАЏИН ХАН ЗА 2022. ГОДИНУ

Члан 1.

Реализација ове Одлуке позитивно утиче на економски и социјални развој руралне средине:

* подизање конкурентности производње и стварање тржишно одрживог произвођача;
* обезбеђивање услова за уравнотежен развој говедарства;
* јачање вертикалне интеграције у производњи млека и меса;
* подизање стандарда живота у руралној средини и пољопривредних произвођача кроз повећање и стабилност дохотка пољопривредних газдинстава.

Регресирањем за репродуктивни материјал (вештачко осемењавање) остварује се поправљање расног састава говеда на територији општине у циљу повећања производње и квалитета млека и меса код комерцијалних произвођача.

Члан 2.

Износ регреса за репродуктивни материјал (вештачко осемењавање говеда) је онолики колико износе трошкови првог осемењавања по приплодном грлу у периоду од 01.12.2021. до 15.12.2022.године , али не више од 3.000,00 динара.

Члан 3.

Право на коришћење подстицаја под условима утврђеним овом одлуком имају корисници који имају регистровано пољопривредно газдинство уписано у регистар пољопривредних газдинстава са активним статусом, са пребивалиштем и производњом на територији општине Гаџин Хан и потписаном изјавом да не постоји захтев за исто улагање у другим јавним фондовима.

Члан 4.

Захтев за остваривање подстицаја подноси се Комисији за спровођење програма мера пољопривредне политике и политике руралног развоја општине Гаџин Хан, која има 5 чланова а коју формира Општинско веће, на писарницу у Општинској управи општине Гаџин Хан, Милоша Обилића бб у Гаџином Хану од 28.11.2022.године до 15.12.2022. године.

Члан 5.

Уз захтев се прилаже следећа документација:

1) потврда о активном статусу газдинства,

2) картон за вештачко осемењавање (признаницу),

3) фотокопија личне карате власника грла,

4) фотокопија пасоша за осемењено грло,

5) потписана изјава да не постоји захтев за исто улагање у другим јавним фондовима.

У оквиру једног захтева корисник може доставити документацију за више грла за прво вештачко осемењавање.

Члан 6.

Испуњеност услова за доделу подстицаја прописаних овом одлуком утврђује Комисија на основу захтева и приложене документације.

Непотпуни захтеви за остваривање подстицаја неће се узети у разматрање.

Подстицаји се исплаћују по редоследу подношења захтева за остваривање подстицаја до износа финансијских средстава који је утврђен Одлуком о буџету општине Гаџин Хан за 2022. годину.

Члан 7.

Права и обавезе у вези са коришћењем подстицаја утврђују се решењем Комисије.

На решење из става 1. овог члана може се изјавити жалба Општинском већу општине Гаџин Хан у року од 15 дана од дана пријема.

Решењем из става 1. овог члана утврђује се нарочито предмет и обим подстицаја, износ средстава која се додељују кориснику подстицаја и начин преноса подстицаја.

Једним решењем могуће је одобрити подстицаје кориснику за већи број грла за прво вештачко осемењавање.

Члан 8.

Ова одлука ступа на снагу наредног дана од дана доношења Одлуке.

Број:

У Гаџином Хану,\_\_\_\_\_\_\_\_\_\_\_\_\_.2022.године

ОПШТИНСКО ВЕЋЕ ОПШТИНЕ ГАЏИН ХАН

Председник

Милисав Филиповић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_